# E E L N Õ U

## **NARVA LINNAVALITSUS**

#### K O R R A L D U S

Narva 05.02.2014. a nr 98 - k

**Narva Linnavalitsuse linnavarakomisjoni uue koosseisu kinnitamine**

1. **ASJAOLUD JA MENETLUSE KÄIK**

Narva Linnavalitsuse linnavarakomisjoni (edaspidi ka *linnavarakomisjon*) koosseis on kinnitatud Narva Linnavalitsuse 23.12.2005 korraldusega nr 1356-k ning seda on muudetud Narva Linnavalitsuse korraldustega 18.02.2009 nr 162-k, 23.02.2011 nr 171-k, 29.06.2011 nr 616-k ja 11.07.2012 nr 634-k. Linnavarakomisjon on tegutsenud 8 liikmelisena.

Narva Linnavolikogu 12.12.2013. a otsuse nr 126 „Narva linnapea valimine“ kohaselt valiti Narva linnapeaks Eduard East.

Narva Linnavolikogu 23.01.2014. a otsuse nr 24 „Narva Linnavalitsuse liikmete kinnitamine ja vabastamine“ kohaselt kinnitati linnavalitsuse liikmeks ja nimetati abilinnapeaks Maksim Volkov.

Seega on tekkinud vajadus muuta linnavarakomisjoni koosseisu.

1. **ÕIGUSLIKUD ALUSED**

2.1. Kohaliku omavalitsuse korralduse seaduse § 30 lõikele 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või linna põhimäärusega on pandud täitmiseks valitsusele.

2.2. Narva Linnavolikogu 29.06.2000. a määrusega nr 36/16 kinnitatud Narva linna põhimääruse punkti 5.7.1 kohaselt linnavalitsusel on õigus moodustada oma korraldusega alalisi ja ajutisi komisjone.

2.3. Narva Linnavalitsuse 12.07.2006 määrusega nr 936 „Narva Linnavalitsuse Linnavarakomisjoni põhimäärus” moodustati linnavarakomisjon. Sama määruse § 5 alusel komisjoni esimehe ja aseesimehe määrab korraldusega linnavalitsus linnavalitsuse liikmest. Sama määruse § 6 alusel linnavarakomisjoni koosseisu kinnitab linnavalitsus.

##### OTSUS

Kinnitada Narva Linnavalitsuse linnavarakomisjon järgmises koosseisus:

Komisjoni esimees: Eduard East

Komisjoni aseesimees: Maksim Volkov

Komisjoni liikmed: Tarmo Tammiste

Aleksandr Jefimov

Pyotr Nyakk

Jelena Skulatšova

Natalja Šibalova

Üllar Kaljuste

1. **RAKENDUSSÄTTED**
   1. Tunnistada kehtetuks Narva Linnavalitsuse 23.12.2005. a korraldus 1356-k “Narva linnavalitsuse linnavarakomisjoni koosseisu kinnitamine“.
   2. Narva Linna Arenduse ja Ökonoomika Ametil teha käesolev korraldus asjaosalistele teatavaks.
   3. Korraldus jõustub seadusega sätestatud korras.
   4. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

Eduard East Ants Liimets

Linnapea Linnasekretär